**Hubli-Dharwad** estas metropolo (du kuntiritaj urboj) en subŝtato Karnatako en Barato. Aparte Dharwad estas la administra ĉefsidejo, Hubli, situanta proksimume 20 km sudoriente de Dharwad, estas la komerca centro. Ili havas ununuran municipan korporacion. 

En la urbo vivas 1 299 000 loĝantoj sur areo de 200,23 kvadrataj kilometroj, kio rezultigas loĝdenson de 6 488 loĝantoj/km². La loĝantaro de la urboj en 2011 estas 943,857.

Historia templo

Geografio
---------

Hubli-Dharwad etendiĝas sur averaĝa alteco de 700 m. Kolhapur kaj Sangli troviĝas po 179, Solapur 269, subŝtata ĉefurbo Bengaluro 372, Hajderabado 420, Mumbajo 472, Ĉenajo 601, ĉefurbo Delhio 1492, Kolkato 1604 kilometrojn (aere) .

Stacidomo de Hubli

Historio
--------

### Dharwad

La vorto Dharwad venas de la sanskrita vorto dvaravata, dvara signifas pordon kaj vata aŭ vada signifas urbon. La nomo de la urbo reflektas la gravecon kiel grava haltejo sur la malnova komercvojo.

Dharwad ekzistis ekde almenaŭ la 12-a jarcento. En la 14-a jarcento Dharwad estis parto de sultanlando - la unua islama ŝtato en Suda Hindio. Baldaŭ ĝi apartenis al alia imperio, kies regantoj konstruis lokan fortikaĵon en 1403. Post la malvenko de la reĝo en 1565 Dharwad iĝis fakta sendependa princlando kun hindua reganto, sed en 1573 la urbo estis konkerita fare de sultano, kiu konstruis novan fortikaĵon. La konstruado de la fortikaĵo fortigis la strategian gravecon de Dharwad, kiu igis ĝin alloga al postaj konkerintoj, fine al britaj koloniistoj ekde 1818. En 1888 fervoja stacidomo estis malfermita.

### Hubli

Khubli kreskis kaj formiĝis kiel grava produkta kaj komerca centro pri kotonoj. La britoj konkeris la urbon en 1817, poste ĝi evoluis kiel grava industria centro de Suda Hindio.

### Komuna historio

Post kiam Hindio akiris sendependecon en 1947, Hubli kaj Dharwad restis parto de la stato de Bombay. En 1962 ili estis unuigitaj per la formado de ununura municipa korporacio.

Ekonomio
--------

Hubli-Dharwad estas evoluiga industria nabo en Karnatako post Bengaluro kaj Mangaloro. Oni produktas maŝinilojn, elektraĵojn, meblojn, manĝaĵojn, kaŭĉukajn kaj ledajn objektojn.

Demografio
----------

Ĉirkaŭ 1920 kune ambaŭ urboj atingis la internacian kvalifikon urbego (pli granda, ol cent mil), en la 1970-aj jaroj metropolo (pli granda, ol kvin cent mil), supozeble en la 2020-aj jaroj ĝi estos milionurbo.

Ornama pordo

Trafiko
-------

Flughaveno de Hubli estas hejma flughaveno servanta al ambaŭ urboj kun 10 cellokoj. Same la ĉefa stacidomo situas en Hubli kaj rele estas bone ligita al la barata fervoja reto. Hubli estas voja nodo. Inter la du urboj aŭtobusoj liveras la pasaĝerojn.

Religio
-------

La loĝantoj estas hinduoj (67,5%), islamanoj (27%), kristanoj (3%) kaj aliaj.

Klimato
-------

Hubli-Dharwad havas tropikan klimaton. La someroj estas varmaj kaj sekaj de februaro ĝis junio. Sekvas la musono kun moderaj temperaturoj kaj alta pluvokvanto. La averaĝa pluvo jare estas 838 mm.

Universitato

Eduko
-----

En Hubli-Dharwad pluraj universitatoj, institutoj, kolegioj funkcias.

Vidindaĵoj
----------

* pluraj preĝejoj

Fontoj
------

* WikiTrans


|  |  |
| --- | --- |
| Portala ikono | Portalo pri Barato |